cyanic-selkie/wikianc huggingface dataset:
น้ำมันมะกอก
การปลอมปน
มีการกล่าวหาโดยเฉพาะในประเทศอิตาลีและสเปนว่า การควบคุมการผลิตบางครั้งย่อหย่อนหรือไม่ตรงไปตรงมา อ้างว่า ผู้ส่งออกหลัก ๆ ปลอมปนน้ำมันมะกอกเป็นปกติจนกระทั่งว่า น้ำมันแค่ 40% ที่ขายในเกรดเอ็กซ์ตร้าเวอร์จินในอิตาลีมีคุณสมบัติเช่นนั้นจริง ๆ ในบางกรณี น้ำมันโคลซา (colza oil) ที่ได้จากผักกาดก้านขาวแล้วเติมสีและรสจะขึ้นป้ายขายเป็นน้ำมันมะกอก
การฉ้อฉลที่ทำอย่างกว้างขวางเช่นนี้ทำให้รัฐบาลอิตาลีออกกฎหมายบรรจุภัณฑ์ใหม่ในปี 2007 ซึ่งบังคับให้น้ำมันมะกอกอิตาลีทุกขวดต้องระบุไร่และโรงสกัดที่เป็นแหล่งผลิต และระบุองค์ประกอบน้ำมันให้ชัดเจนถ้าเป็นน้ำมันผสม แต่ในเดือนกุมภาพันธ์ 2008 เจ้าหน้าที่สหภาพยุโรป (EU) เข้าโต้กับกฎหมายใหม่นี้โดยอ้างว่า ตามกฎของ EU การขึ้นป้ายเช่นนี้ควรทำโดยสมัครใจไม่ใช่บังคับ คือ น้ำมันสามารถระบุว่ามาจากอิตาลีถ้ามีน้ำมันอิตาลีเพียงเล็กน้อย
ส่วนน้ำมันมะกอกเอ็กซ์ตร้าเวอร์จินมีข้อบังคับที่เข้มกว่า ซึ่งเช็คข้อบกพร่องของความรู้สึกทางประสาทสัมผัสรวมทั้งเหม็นหืน เหม็นชื้น เหม็นอับ รสเหมือนไวน์/น้ำสมสายชู และตกตะกอนขุ่น ซึ่งอาจเกิดเพราะเหตุต่าง ๆ ที่สามัญก็คือ
ในเดือนมีนาคม 2008 เจ้าหน้าที่ตำรวจอิตาลี 400 นายได้ดำเนินการ "ปฏิบัติการน้ำมันทอง" ซึ่งได้จับผู้ต้องสงสัย 23 คนและยึดของจากไร่ 85 ไร่ หลังจากสืบพบการฉ้อฉลขนาดใหญ่ที่เปลี่ยนป้ายน้ำมันจากประเทศเมดิเตอร์เรเนียนอื่น ๆ ว่า เป็นของอิตาลี ในเดือนเมษายน 2008 ในปฏิบัติการอีกงานหนึ่ง เจ้าหน้าที่ตำรวจอิตาลีได้เข้ายึดโรงสกัดน้ำมันมะกอก 7 แห่ง จับผู้ต้องสงสัย 40 คนในจังหวัด 7 จังหวัดทางภาคเหนือและใต้ ในฐานใส่คลอโรฟิลล์ในน้ำมันทานตะวันและถั่วเหลืองแล้วขายเป็นน้ำมันมะกอกเอ็กซ์ตร้าเวอร์จินโดยขายทั้งในประเทศและต่างประเทศ เจ้าหน้าที่ได้ยึดน้ำมันปลอม 25,000 ลิตร เป็นการกันไม่ให้ส่งออกนอกประเทศ
ในปี 2011 อัยการในเมืองฟลอเรนซ์ร่วมมือกับกรมป่าไม้ฟ้องคดีอาญามีจำเลยเป็นผู้จัดการ/เจ้าหน้าที่บริษัท Carapelli สองท่านในฐานะปลอมแปลงเอกสารและฉ้อฉลเรื่องอาหาร Carapelli เป็นยี่ห้อน้ำมันของบริษัทแปรรูปน้ำมันมะกอกข้ามชาติของประเทศสเปนคือ Deoleo (ชื่อเดิม Grupo SOS) ส่วนทนายบริษัทระบุว่า ไม่รู้สึกกังวลในเรื่องนี้เพราะ "คดีมีมูลฐานจากความไม่เรียบร้อยอย่างหนึ่งในเอกสาร"
ในเดือนกุมภาพันธ์ 2012 เจ้าหน้าที่ตำรวจสเปนอ้างว่าได้สืบพบการหลอกลวงข้ามประเทศ เป็นการนำน้ำมันปาล์ม น้ำมันอาโวคาโด น้ำมันทานตะวัน และน้ำมันที่ถูกกว่าอื่น ๆ มาหลอกขายว่าเป็นน้ำมันมะกอก เจ้าหน้าที่กล่าวว่า น้ำมันได้ผสมที่โรงงานผลิตไบโอดีเซลเพื่ออุตสาหกรรมแล้วปลอมปนเพื่อปกปิดตัวบ่งชี้ที่อาจแสดงว่าน้ำมันคืออะไรจริง ๆ แต่ตามเจ้าหน้าที่หน่วยพิทักษ์​พลเรือน​ น้ำมันไม่ได้เป็นพิษและไม่มีอันตรายต่อสุขภาพ เจ้าหน้าที่ตำรวจและสรรพากร (ส่วนของปฏิบัติการ Operation Lucerna) ได้จับผู้ต้องสงสัย 19 คนหลังจากสืบคดีเป็นปี
การใช้ป้ายเล็ก ๆ เพื่อระบุแหล่งกำเนิดน้ำมันผสม เป็นวิธีการเลี่ยงกฎหมายของผู้ผลิตน้ำมันปลอมหรือน้ำมันผสม
นักข่าวอเมริกันทอม มูลเล่อร์ (Tom Mueller) ได้ตรวจสอบธุรกิจน้ำมันมะกอกในเรื่องอาชญากรรมและการปลอมปนโดยได้ตีพิมพ์บทความในนิตยสาร New Yorker แล้วตามด้วยหนังสือปี 2011 ต่อมาปี 2016 นักข่าวบิล วิทเทเกอร์ จึงได้นำเสนอข่าวในรายการของซีบีเอ็ส ซึ่งรวมการสัมภาษณ์กับนายมูลเล่อร์และกับเจ้าหน้าที่อิตาลี และรายงานว่า ในเดือนก่อนเพียงเดือนเดียว มีการขายน้ำมันมะกอกปลอมในอิตาลีถึง 5,000 ตัน โดยกลุ่มมาเฟียมีส่วนเกี่ยวข้องเป็นอย่างมาก นายมูลเล่อร์ระบุประเด็นว่า ผลกำไรของน้ำมันมะกอกปลอมนั้นมากถึง 3 เท่าของยาเสพติดที่ผิดกฎหมายคือโคเคน และกล่าวว่า น้ำมันมะกอกที่ขายครึ่งหนึ่งในอิตาลีเป็นของปลอม เทียบกับ 75-80% ที่ขายในสหรัฐ โดยอ้างว่า เมื่อซื้อตัวอย่างน้ำมันมะกอกเอ็กซ์ตร้าเวอร์จิน 3 ตัวอย่างจากซูเปอร์มาร์เก็ตสหรัฐมาตรวจสอบ พบว่า ตัวอย่าง 2 ตัวอย่างไม่มีคุณภาพตามมาตรฐาน และตัวอย่างหนึ่งซึ่งเป็นยี่ห้อขายดีที่สุดยี่ห้อหนึ่งในสหรัฐ กลับมีคุณภาพแย่มาก
ในเดือนกุมภาพันธ์ปี 2017 เจ้าหน้าที่รัฐขององค์กร Carabinieri แห่งอิตาลีได้จัผู้ต้องสงสัย 33 รายซึ่งเป็นสมาชิกของกลุ่มมาเฟีย 'Ndrangheta ฐานส่งออกน้ำมันมะกอกเอ็กซ์ตร้าเวอร์จินปลอมไปยังสหรัฐ เพราะจริง ๆ เป็นเพียงน้ำมันกากมะกอกที่ไม่แพง ปีหนึ่งก่อนหน้านั้น โปรแกรมข่าวอเมริกันคือ 60 Minutes ได้เตือนว่า ธุรกิจน้ำมันมะกอกได้กลายเป็นเรื่องทุจริตเพราะมาเฟีย และธุรกิจเกษตรเนื่องกับมาเฟียเช่นนี้มีรายได้ต่อปีถึง 16,000 ล้านดอลลาร์สหรัฐ (ประมาณ 565,000 ล้านบาท) นักสืบขององค์กร Carabinieri ให้สัมภาษณ์ว่า "การฉ้อฉลเรื่องน้ำมันมะกอกได้มีมานานกว่า 4,000 ปีแล้ว" แต่ปัจจุบัน "ง่ายมากที่ผู้ร้ายจะขายน้ำมันปลอมปน หรือผสมน้ำมันมะกอกคุณภาพแย่กว่ากับน้ำมันมะกอกเอ็กซ์ตร้าเวอร์จิน" อีกไม่กี่อาทิตย์ต่อมา นิตยสารฟอบส์ก็ได้รายงานว่า "มีรายงานที่เชื่อถือได้ว่า น้ำมันมะกอกอิตาลี 80% ที่มีขายในตลาดเป็นของปลอม" และ "การฉ้อฉลเรื่องน้ำมันมะกอกกำลังถูกเปิดโปงในอิตาลีภาคใต้ (รวมแคว้นปุลยา อุมเบรีย และคัมปาเนีย)"
การบริโภคทั่วโลก
กรีซมีการบริโภคน้ำมันมะกอกต่อประชากรสูงสุดในโลกคือ 24 ลิตรต่อคนต่อปี , สเปนและอิตาลี 14 ลิตร, ตูนิเซีย โปรตุเกส ซีเรีย จอร์แดน และเลบานอนราว ๆ 8 ลิตร, ยุโรปเหนือและอเมริกาเหนือบริโภคน้อยกว่ามากราว ๆ 0.7 ลิตร อย่างไรก็ดี การบริโภคภายนอกพื้นที่ที่ปลูกก็ได้เพิ่มขึ้นเรื่อย ๆ
ตลาดโลก
ประเทศผลิตและผู้บริโภคหลัก ๆ ก็คือ
การสกัด
กากมะกอดที่เหลือยังมีน้ำมันส่วนน้อย (5-10%) ที่ไม่สามารถสกัดได้ด้วยการบดอัดยิ่งขึ้น แต่สกัดได้ด้วยตัวทำละลาย ซึ่งจะทำในโรงงานเคมีโดยเฉพาะ ไม่ใช่ในโรงโม่น้ำมัน โดยผลผลิตที่ได้จะไม่ใช่เกรด "เวอร์จิน" แต่เป็นน้ำมันกาก (pomace oil) การจัดการของเสียจากการผลิตน้ำมันเป็นปัญหาเพราะมีเกิน 30 ล้านลูกบาศก์เมตรต่อปีในบริเวณเมดิเตอร์เรเนียน ซึ่งไม่เสื่อมเองทางชีวภาพและไม่สามารถแปรรูปโดยระบบบำบัดน้ำตามปกติ
ป้ายว่า สกัดเย็น (cold-extraction) บนบรรจุภัณฑ์ของน้ำมันเวอร์จินระบุว่า การบดขยี้มะกอกแล้วกวนได้ทำที่อุณหภูมิไม่เกิน 25 C เพราะอุณหภูมิที่สูงกว่านี้จะเสี่ยงทำลายคุณภาพของน้ำมัน (รวมทั้งเนื้อน้ำมัน รสชาติ และกลิ่น)
องค์ประกอบ
น้ำมันมะกอกโดยหลักประกอบด้วยเอสเทอร์ไตรกลีเซอไรด์ผสมของกรดโอเลอิก กรดปาลมิติก และกรดไขมันอื่น ๆ รวมทั้ง squalene ในปริมาณน้อย (ถึง 0.7%) และ sterol (เป็น phytosterol และ tocosterol ประมาณ 0.2%) แต่จะขึ้นอยู่กับพันธุ์ปลูก เขตเพาะปลูก ความสูงของไร่ ฤดูที่เก็บเกี่ยว และกระบวนการสกัด
องค์ประกอบเป็นฟีนอล
น้ำมันมะกอกมีฟีนอล เช่น เอสเทอร์ของ tyrosol, hydroxytyrosol, oleocanthal และ oleuropein ซึ่งทำให้น้ำมันเอ็กซ์ตร้าเวอร์จินมีรสขม ฉุน และมีกลิ่นเฉพาะ น้ำมันมะกอกเป็นแหล่งของสารประกอบฟีนอลอย่างน้อย 30 ชนิด รวมทั้ง elenolic acid ซึ่งเป็นตัวบ่งความสุกของมะกอก ส่วน oleuropein พร้อมกับสารประกอบที่สัมพันธ์กันอย่างใกล้ชิดอื่น ๆ รวมทั้ง 10-hydroxyoleuropein, ligstroside และ 10-hydroxyligstroside เป็นเอสเทอร์แบบ tyrosol ของ elenolic acid
องค์ประกอบที่เป็นฟีนอลอื่น ๆ รวมทั้ง flavonoid, lignan และ pinoresinol
สารอาหาร
ตามกระทรวงเกษตรสหรัฐ น้ำมันมะกอกหนึ่งช้อนโต๊ะ (13.5 ก.) มีคุณค่าทางอาหารดังต่อไปนี้
ผลที่อาจมีต่อสุขภาพ
การบริโภคน้ำมันมะกอกเชื่อว่ามีผลต่อระบบหัวใจและหลอดเลือด งานศึกษาทางวิทยาการระบาดแสดงว่า อัตราส่วนของไขมันไม่อิ่มตัวมีพันธะคู่เดี่ยวที่สูงกว่าในอาหารอาจสัมพันธ์กับการลดความเสี่ยงโรคหลอดเลือดเลี้ยงหัวใจ มีหลักฐานเบื้องต้นว่า การทานน้ำมันมะกอกเป็นประจำอาจลดความเสี่ยงตายเพราะเหตุทั้งหมดและเพราะโรคเรื้อรังหลายอย่าง
อาศัยการทบทวนวรรณกรรมวิทยาศาสตร์อย่างละเอียดในปี 2011 องค์กรความปลอดภัยอาหารยุโรป (EFSA) จึงได้อนุมัติข้ออ้างทางสุขภาพของน้ำมันมะกอกว่า โพลีฟีนอลในน้ำมันช่วยป้องกันกระบวนการออกซิเดชันของลิพิดในเลือด และมีบทบาทในการรักษาระดับคอเลสเตอรอล LDL ในเลือดเมื่อทานกรดโอเลอิกแทนไขมันอิ่มตัวในอาหาร แต่ความสัมพันธ์แบบเป็นเหตุผลระหว่างการบริโภคน้ำมันมะกอกกับการรักษาความเข้มข้นในเลือดที่เป็นปกติ (วัดเมื่ออดอาหาร) ของไตรกลีเซอไรด์, ของคอเลสเตอรอลแบบ HDL และของกลูโคส ก็ยังไม่มีหลักฐานพอ
งานวิเคราะห์อภิมานปี 2011 สรุปว่า การทานน้ำมันมะกอกอาจมีผลป้องกันการเกิดมะเร็งทุกอย่าง แต่ก็ไม่ได้ระบุว่า ผลดีที่ได้มาจากกรดไขมันไม่อิ่มตัวมีพันธะคู่เดี่ยวหรือมาจากโพลีฟีนอล งานวิเคราะห์อภิมานปี 2018 ซึ่งตรวจการทดลองทางคลินิก 26 งาน รายงานว่า โพลีฟีนอลในระดับสูงของน้ำมันมะกอกปรับปรุงค่าคอเลสเตอรอลรวม, HDL, malondialdehyde และ LDL ที่รวมตัวกับออกซิเจนแล้ว (oxidized) เทียบกับน้ำมันมะกอกที่มีโพลีฟีนอลน้อย
งานวิเคราะห์อภิมานปี 2014 สรุปว่า การทานน้ำมันมะกอกเพิ่มขึ้นสัมพันธ์กับความเสี่ยงที่ลดลงต่อการตายเพราะเหตุทั้งหมด ต่อปัญหาหัวใจร่วมหลอดเลือดและโรคหลอดลม เทียบกับการทานกรดไขมันอิ่มตัวมีพันธะคู่เดี่ยวจากสัตว์ผสมกับพืชที่ไม่มีผลซึ่งมีนัยสำคัญ
ตั้งแต่ปลาย ๆ ปี 2004 ในสหรัฐ ผู้ผลิตน้ำมันมะกอกสามารถแสดงบนบรรจุภัณท์ข้ออ้างทางสุขภาพที่จำกัดดังต่อไปนี้ "หลักฐานทางวิทยาศาสตร์ที่จำกัดและไม่สามารถสรุปได้แสดงนัยว่า การทานน้ำมันมะกอกประมาณ 2 ช้อนโต๊ะ (23 กรัม) ทุกวันอาจลดความเสี่ยงโรคหลอดเลือดเลี้ยงหัวใจเพราะมีไขมันไม่อิ่มตัวมีพันธะคู่เดี่ยว เพื่อให้ได้ประโยชน์เช่นนี้ ให้แทนไขมันอิ่มตัวด้วยน้ำมันมะกอกในปริมาณเดียวกันโดยไม่เพิ่มแคลอรี่รวมที่ทานต่อวัน..."
ซานแอนเดรส มหาวินาศแผ่นดินแยก
การถ่ายทำหลักของภาพยนตร์เรื่องนี้เริ่มเมื่อวันที่ 22 เมษายน ค.ศ. 2014 ในประเทศออสเตรเลีย และปิดกล้องในวันที่ 27 กรกฎาคมในซานฟรานซิสโก ซึ่งภาพยนตร์จะได้รับการจัดฉายทั่วโลกในระบบ 2 มิติ และ 3 มิติ ณ วันที่ 29 พฤษภาคม ค.ศ. 2015
เนื้อเรื่องย่อ
เรย์มอนด์ "เรย์" เกนส์ (ดเวย์น จอห์นสัน) เป็นกัปตันจากหน่วยช่วยชีวิตทางอากาศของแผนกดับเพลิง กำลังอยู่ในช่วงหย่าร้างกับเอ็มมา (คาร์ลา กูจิโน) และวางแผนเดินทางไปซานฟรานซิสโกกับเบลก (อเล็กซานดรา แดดดาริโอ) ลูกสาวของเขา
ขณะเดียวกัน นักธรณีวิทยาของคาลเทค ลอว์เรนซ์ เฮส์ (พอล เจียมาตี) และเพื่อนร่วมงาน ดร.คิม พาร์ก (วิล ยุน ลี) อยู่ที่เขื่อนฮูเวอร์ กำลังทำงานวิจัยเกี่ยวกับเครื่องทำนายแผ่นดินไหวเครื่องใหม่ เมื่อพบรอยเลื่อนปริศนาใกล้เคียงเกิดขึ้นก่อนหน้านี้ เหตุนี้ทำให้เกิดแผ่นดินไหวขนาด 7.1 แมกนิจูดที่พังทลายเขื่อนและคร่าชีวิตพาร์ก
เมื่อเรย์ถูกเรียกตัวให้มารับหน้าที่ส่วนนี้ เบลกเดินทางกับคนรักใหม่ของแม่ของเธอ แดเนียล ริดดิก (ไอโอน กรัฟฟัดด์) ไปที่ซานฟรานซิสโก แทนเรย์
เฮส์ค้นพบว่ารอยเลื่อนแซนแอนเดรอัสกำลังเคลื่อนตัวและจะก่อให้เกิดแผ่นดินไหวครั้งใหญ่ในไม่ช้า และจะทำลายเมืองหลายเมืองที่อยู่บริเวณรอยเลื่อนดังกล่าว เอ็มมากำลังกินอาหารกลางวันกับซูซาน (ไคลี มิโนก) น้องสาวของแดเนียล หลังจากนั้นรอยเลื่อนเคลื่อนตัว ก่อให้เกิดแผ่นดินไหวขนาด 9.1 แมกนิจูด โดยซูซานเสียชีวิตในเหตุการณ์นี้ด้วย เรย์ช่วยชีวิตเอ็มมาจาตึกที่กำลังถล่มไว้ได้ และพวกเขาสามารถขึ้นเฮลิคอปเตอร์หนีตึกที่กำลังโถมเข้ามาได้อย่างหวุดหวิด
ในซานฟรานซิสโก แดเนียลพาเบลกมาที่ที่ทำงานของเขา และเธอได้พบกับเบ็น (ฮิวโก จอห์นสโตน-เบิร์ต) นักศึกษาวิศวกรรมโยธาจากประเทศอังกฤษที่กำลังหางานทำให้ตนเองและพบกับน้องชายของเบ็น ที่ชื่อว่า โอลลี (อาร์ต พาร์คินสัน) หลังจากนั้นแดเนียล และเบลกออกจากที่ทำงาน และติดอยู่ในรถที่โรงจอดรถหลังจากเกิดแผ่นดินไหว แดเนียลหนีไป แต่เบลกได้เบ็นและโอลลีช่วยหนีออกมาได้ ต่อมาพวกเขาพบกับโทรศัพท์ที่ใช้งานได้ และโทรหาเรย์และเอ็มมาที่กำลังบินไปช่วยชีวิตเธอที่ซานฟรานซิสโก
ระหว่างทาง เฮลิคอปเตอร์ของเรย์ทำงานผิดพลาด ทำให้เขาต้องลงจอดฉุกเฉินที่ห้างสรรพสินค้าแห่งหนึ่งในเบเคอร์สฟิลด์ ท่ามกลางการฉกฉวยสิ่งของอย่างโกลาหล เขาขโมยรถกระบะและหนีไปกับเอ็มมา เขาได้พบกับคู่สามีภรรยาสูงอายุที่รถเสียอยู่ที่ข้างทาง ณ บริเวณที่รอยเลื่อนแซนแอนเดรอัสแยกตัวออก ตัดผ่านถนน และคู่รักเผยว่าตนมีเครื่องบินส่วนตัว พวกเขาตกลงมอบให้เป็นการแลกเปลี่ยนกับรถยนต์ของเรย์
ที่ซานฟรานซิสโก เบลก เบ็น และโอลลี กำลังพยายามหาสถานที่ส่งสัญญาณเรียกเรย์ โดยจุดที่พวกเขานัดพบกันคืออาคารคอยต์ทาวเวอร์ กำลังถูกไฟลุก เมื่อใกล้ถึงที่หมาย เรย์และเอ็มมาจำเป็นต้องกระโดดร่มชูชีพลงมาในเมือง หลังเกิดแผ่นดินไหวขนาด 9.6 แมกนิจูดในเมือง กลายเป็นแผ่นดินไหวครั้งใหญ่ที่สุดในประวัติศาสตร์ พื้นที่ในเมืองส่วนมากกลายเป็นซากปรักหักพัง เบลก เบ็น และโอลลีต้องหนีเอาตัวรอด เรย์และเอ็มมาตระหนักว่าพวกเขาไม่สามารถเดินทะลุเมืองที่กำลังพินาศได้ พวกเขาหาเรือได้ลำหนึ่งแต่ก็พบว่าน้ำในอ่าวกำลังลด ชี้ให้เห็นว่ากำลังจะเกิดคลื่นสึนามิ
ขณะที่คลื่นกำลังมา เบลก เบ็น และโอลลี วิ่งเข้าอาคารของแดเนียล คลื่นซัดอาคารหลายอาคารและน้ำท่วมอาคารของแดเนียล แดเนียลเสียชีวิตบนสะพานโกลเดนเกตเมื่อคลื่นสึนามิกวาดล้างเรือขนสินค้าและคลื่นซัดที่กลางสะพาน เอ็มมาและเรย์สามารถมาถึงย่านการค้าที่ถูกน้ำท่วมได้และพบเบล็ก เบ็น และโอลลี ขณะที่อาคารของแดเนียลเริ่มจมน้ำ เรย์และเอ็มมาทลายหน้าต่างและช่วยชีวิตเบ็นและโอลลีไว้ แต่เบล็กจมน้ำหมดสติอย่างเห็นได้ชัด เรย์สามารถปฐมพยาบาลเธอสำเร็จและครอบครัวกลับมารวมตัวกันอย่างมีความสุข
พวกเขามุ่งหน้าไปที่ศูนย์บรรเทาสาธารณภัย เรย์และเอ็มมาคืนดีกันและคุยเรื่องอนาคตขณะที่ยานพาหนะช่วยชีวิตลงจอดบนภูมิประเทศของอ่าวซานฟรานซิสโกที่เปลี่ยนไปอย่างสิ้นเชิง
การตลาด
ภาพจากภาพยนตร์ที่มีดเวย์น จอห์นสัน ปรากฏได้รับการเปิดตัวในวันที่ 17 มีนาคม ค.ศ. 2014 ส่วนภาพยนตร์ตัวอย่างชุดแรกได้รับการเปิดตัวในวันที่ 10 ธันวาคม ค.ศ. 2014 และชุดที่สองในวันที่ 9 มีนาคม ค.ศ. 2015
การจัดฉาย
เมื่อวันที่ 5 ธันวาคม ค.ศ. 2013 วอร์เนอร์บราเธอร์ส ได้กำหนดเปิดตัวภาพยนตร์ภัยพิบัตินี้ในวันที่ 5 มิถุนายน ค.ศ. 2015 และภาพยนตร์ชุดนี้จะได้รับการเปิดตัวในระบบ 2 มิติและ 3 มิติ ต่อมาเมื่อวันที่ 21 ตุลาคม ทางวอร์เนอร์บราเธอร์สได้เลื่อนวันเปิดตัวภาพยนตร์เรื่องนี้ขึ้นมาเป็นวันที่ 29 พฤษภาคม ค.ศ. 2015 แทน
อ้างอิง
ี
พ.ศ. 666
พุทธศักราช 666 ใกล้เคียงกับ
วันถึงแก่กรรม
152315253151352
ฝากรักไว้ที่ปลายฟ้า
ฝากรักไว้ที่ปลายฟ้า (, Stairway to Heaven) เป็นละครซีรีส์เกาหลีจากสถานีโทรทัศน์ช่อง SBS ประเทศ เกาหลีใต้ ออกอากาศครั้งแรกระหว่างปี 2546 ถึงต้นปี 2547 ทุกวันพุธ - พฤหสับดี เวลา 21.55 น. ละครโทรทัศน์เรื่องนี้ได้เริ่มออกอากาศในประเทศไทย ทาง สถานีโทรทัศน์ไทยทีวีสีช่อง 3 อสมท. ทุกวันเสาร์-อาทิตย์ 17.45-20.00 น. ตั้งแต่วันที่ 11 มีนาคม 2549 - 14 พฤษภาคม 2549 นักแสดงนำของเรื่อง ได้แก่ ชอย จีวู, ควอน ซังวู, คิม แตฮี และ  ชิน ฮย็อนจุน
เรื่องย่อ
เรื่องราวของ ฮัน จุงซู และ ชา ซองจู ผู้มีความผูกพันตั้งแต่สมัยเยาว์วัย ครอบครัวของ ฮัน จุงซู และ ชา ซองจู สนิทสนมกันมาก ชา ซองจู เป็นชายเจ้าของ Global Group ซึ่งทำธุรกิจสวนสนุก ห้างสรรพสินค้าและรีสอร์ท ในขณะที่ ฮัน ซูฮา พ่อของ ฮัน จุงซู เป็นสถาปนิกชื่อดัง
ต่อมาแม่ของ ฮัน จุงซู เสียชีวิตลงด้วยโรคมะเร็ง ฮัน ซูฮา ได้พบรักใหม่และแต่งงานกับ แท มิรา ดาราสาวใหญ่ผู้โด่งดัง ซึ่งเธอได้พา ฮัน ยูริ และ ฮัน แทฮวา ซึ่งเกิดจากสามีคนก่อนมาอาศัยอยู่ในบ้านเดียวกันกับ ฮัน จุงซู ด้วย ซึ่งก่อนหน้านี้เด็กหนุ่มสาวทั้งคู่ต่างอาศัยอยู่อย่างยากลำบากกับพ่อ
ฮัน จุงซู, ฮัน ยูริ และ ฮัน แทฮวา ได้ย้ายโรงเรียนไปอยู่ที่เดียวกัน ด้วยความที่ ฮัน ยูริ เป็นคนที่อิจฉาในสิ่งที่ ฮัน จุงซู มีทำให้เธอพยายามแย่งทุกสิ่งทุกอย่างที่ ฮัน จุงซู มี รวมทั้ง ชา ซองจู ด้วย ทั้งนี้ แท มิรา แม่เลี้ยงกลับเอาใจลูกสาวตัวเองและในทางกลับกันกับรังแก ฮัน จุงซู อีกแต่ ฮัน จุงซู ก็พยายามอดทนเพราะ แท มิรา คือหญิงที่พ่อของเธอรักและเธอก็ไม่อยากให้พ่อของเธอรู้สึกผิดหวังที่เข้ากันไม่ได้ และเธอคิดว่าแค่อดทนสักพักเพราะอีกไม่นานก็จะได้ไปเรียนต่อเมืองนอกกับ ชา ซองจู แล้ว อย่างไรก็ตาม แท มิรา กลับไปบอก ฮัน ซูฮา ว่า ฮัน จุงซู มีสุขภาพไม่แข็งแรงจน ฮัน ซูฮา เปลี่ยนใจบอกยังไม่ให้ ฮัน จุงซู ไปเรียนต่อเมืองนอกกับ ชา ซองจู และให้เธอเรียนจบมัธยมปลายที่เกาหลีแทน ซึ่งทำให้ ฮัน จุงซู รู้สึกผิดหวังที่จะต้องพรากจาก ชา ซองจู
ในวันที่ ชา ซองจู จะออกเดินทางไปเรียนต่อเมืองนอก ฮัน จองซอ เกือบจะมาส่งเขาไม่ทันเพราะถูก ฮัน ยูริ กลั่นแกล้งหลอกล่อให้เธอเข้าไปในห้องเก็บของและกักขังเธอไว้ แต่โชคดีที่ ฮัน แทฮวา มาช่วยเปิดประตูให้ ฮัน จุงซู ไปอำลา ชา ซองจู ได้ทันท่วงที ก่อนที่เขาจะเดินทางไปเรียนต่อที่สหรัฐอเมริกา ชา ซองจู ได้มอบสร้อยคอแทนความรักกับเธอ และบอกให้เธอรอเขาจนกว่าจะกลับมาพบกัน
ฮัน จุงซู รู้ว่า ฮัน แทฮวา เป็นคนที่ไม่ค่อยยุ่งอะไรกับเธอ เขาเป็นคนที่มีพรสวรรค์ทางด้านศิลปะการวาดภาพ ในวันครบรอบวันเกิดของ ฮัน แทฮวา นั้น เขาได้รับผ้าพันคอไหมพรมจาก ฮัน จุงซู เป็นของขวัญวันเกิด แถมเธอได้ทำซุปสาหร่ายให้เขาทานด้วย ทำให้ ฮัน แทฮวา รู้สึกดีเพราะเขาไม่เคยได้รับสิ่งดีๆ เช่นนี้ในชีวิตมาก่อนทำให้เขารู้สึกชื่นชอบ ฮัน จุงซู มากขึ้นและเริ่มทำตัวสนิทสนมกับเธอ เพราะเขาเริ่มรักเธอเข้าให้แล้ว
เวลาผ่านไป 5 ปี ชา ซองจู ได้เดินทางกลับมายังโซล เพื่อที่จะมารับ ฮัน จุงซู ไปเรียนต่อ เขาได้นัดให้เธอมาพบกันที่สวนสนุก แต่เมื่อ ฮัน ยูริ ล่วงรู้ว่า ฮัน จุงซู จะไปพบกับ ชา ซองจู เธอจึงไม่รั้งรอรีบขับรถตามไปเพื่อที่จะขัดขวางไม่ให้ทั้งคู่ได้พบกัน ขณะที่ ชา ซองจู ยืนรออยู่ไกลๆ ฮัน จุงซู โบกมือเรียกเขา แต่ยังไม่ทันได้พบกัน พอดี ฮัน ยูริ ขับรถมาพบ ฮัน จุงซู ด้วยความอิจฉาที่ไม่อยากให้ทั้งคู่พบกัน เธอจึงรีบขับรถด้วยความเร็วสูงและพุ่งเข้าชน ฮัน จุงซู อย่างแรงจนเธอสลบไปด้วยเลือดอาบตัว ฮัน ยูริ รู้สึกตกใจมากจึงรีบพาตัวเธอโรงพยาบาล ฮัน ยูริ ได้นำบัตรประชาชนของ ฮัน จุงซู ไปใส่ไว้ในศพของคนอื่น เธอให้ ฮัน แทฮวา พาตัว ฮัน จุงซู ไป ทำให้ ชา ซองจู ไม่ได้พบกับ ฮัน จุงซู ในที่สุด
5 ปีต่อมา ชา ซองจู เดินทางกลับมาจากอเมริกาพร้อมกับ ฮัน ยูริ ครั้งนี้ แท มิรา ไปพูดคุย มิน ซอฮย็อน ที่ลูกสาวของเธอไปอยู่ด้วยกันกับ ชา ซองจู มานานปีจึงควรที่จะจัดงานแต่งงานให้กับทั้งคู่ ถึงแม้ว่า ชา ซองจู ยังมิลืมเลือน ฮัน จุงซู สาวอันเป็นที่รัก เขาก็ยอมตกลงที่จะแต่งงานกับ ฮัน ยูริ
ในงานหมั้นของเขาที่จะเริ่มขึ้น ชา ซองจู เดินอยู่ในสวนสนุกแล้วเขาก็ได้พบกับ หญิงสาวที่มีหน้าตาคล้ายกับ ฮัน จุงซู อย่างมาก เขารีบไปพบกับเธอ เขาพยายามถามไถ่เธอเพราะเธอมีใบหน้าทุกอย่างเหมือนกับ ฮัน จุงซู แต่ปรากฏว่าหญิงสาวกลับตกใจ และไม่รู้จัก ชา ซองจู แม้แต่น้อยพร้อมกับบอกว่าตัวเธอนั้นมีชื่อว่า คิม จีซู
เพื่อเป็นการรำลึกและส่ง ฮัน จุงซู ขึ้นสวรรค์เป็นครั้งสุดท้าย ชา ซองจู รับเลือก ฮัน แทฮวา มาวาดภาพสวนสวรรค์ Stairway to Heaven ที่สวนสนุกเพื่อรำลึกถึง ฮัน จุงซู ขณะเดียวกัน คิม จีซู ได้มีโอกาสร่วมงานในแผนกเดียวกับ ฮัน ยูริ ทำให้ คิม จีซู มีโอกาสได้พบกับ ชา ซองจู และยิ่งทำให้ ฮัน ยูริ รู้สึกโกรธเคืองเข้าไปอีก ชา ซงจู ยังคงรู้สึกเหมือนกับว่า คิม จีซู ที่เขารู้จักนั้นคือ ฮัน จุงซู และในขณะเดียวกัน คิม จีซู ก็เริ่มรู้สีกดีๆ ต่อเขาเช่นกัน
หลังจากที่ ฮัน แทฮวา เสร็จงานวาด Stairway to Heaven และ ชา ซองจู จะจัดงานอำลาและส่งดวงวิญญาณ ฮัน จุงซู ขึ้นสวรรค์ ปรากฏว่า ความจำทั้งหมดของ ฮัน จุงซู กลับคืนมาทั้งหมดพร้อมทั้งรู้เรื่องว่าแท้ที่จริงแล้ว ฮัน แทฮวา คือพี่ชายคนละแม่ของเขา และรู้ล่วงทุกอย่าง เธอรีบไปพบกับ ชา ซองจู เพื่อบอกทุกอย่าง
อย่างไรก็ตาม ฮัน จุงซู ก็รู้สึกเห็นใจที่ ฮัน แทฮวา คอยอยู่เคียงข้างเธอมาตลอดถึงแม้จะเสียความรู้สึกกับเรื่องที่เกิดขึ้น และเธอก็รู้สึกเสียใจที่ ชา ซองจู ได้หมั้นกับ ฮัน ยูริ แล้ว แต่ด้วยความละอายใจของ ฮัน แทฮวา เขาจึงปล่อยให้ ฮัน จุงซู กลับไปหารักแท้ของเธอ ชา ซองจู จึงตัดสินใจที่จะลามือจากธุรกิจทั้งหมดและบอกกับแม่ของเขาว่าจะอยู่กับ ฮัน จุงซู อันเป็นที่รัก แต่ ฮัน จุงซู กลับบอกให้เขากลับไปเพราะเธอรู้ดีว่า ชา ซองจู นั้นมีความใฝ่ฝันที่จะขยายธุรกิจครอบครัวของเขา และเธอได้สัญญาไว้กับเขาว่าเธอจะรอเขา
ฮัน จุงซู กลับโชคร้ายเมื่อเธอพบว่าในไม่ช้านี้เธอจะตาบอกสนิทเพราะเป็นมะเร็งที่ดวงตา เธอจึงตัดสินใจที่จะลาจาก ชา ซองจู เพราะรู้ว่าเขาจะยิ่งโศกเศร้าหากเธอลาจากไป ฮัน จุงซู จึงโกหก ชา ซองจู ว่าเธอจะกลับไปหา ฮัน แทฮวา เพราะเขาต้องการเธอ และอยากให้เขาเป็นเพื่อนกับเธอ
และเมื่อ ฮัน จุงซู อยู่ในโลกแห่งความมืด ฮัน แทฮวา ไปบอกความจริงให้กับ ชา ซองจู รู้ว่า ฮัน จุงซู ป่วยและได้ขอร้องให้เขาพยายามช่วยรักษาเธอ ชา ซองจู มาคอยดูแลเธอแทน แต่เธอไม่รู้ว่าตลอดเวลาที่ผ่านมานั้นคนที่ดูแลเธอเป็น ชา ซองจู การรักษานั้นดีขึ้นแต่อย่างไรก็ตาม เธอจะตายในไม่ช้าเพราะ เซล์ลมะเร็งได้เกิดขึ้นในส่วนสำคัญของร่างกายเธอแล้ว
ชา ซองจู ตัดสินใจจัดงานวิวาห์ของเขากับ ฮัน จุงซู โดยเชิญแขกเหรื่อมาแต่ไม่ได้เปิดเผยว่าจะแต่งกับใคร เมื่อ ฮัน แทฮวา ได้พา ฮัน จุงซู มาในงานแต่งงานด้วยชุดวิวาห์ ถึงแม้ว่าเขาจะผิดหวังแต่เขาก็มีความสุขที่ ฮัน จุงซู ได้อยู่เคียงข้างกับหนุ่มที่เขารักมากอย่าง ชา ซองจู และในงานนี้ความลับก็ปรากฏออกมาเมื่อ ฮัน แทฮวา เปิดเผยเรื่องที่ ฮัน ยูริ พยายามฆ่า ฮัน จุงซู และคอยทำร้ายเธออยู่ตลอดเวลา จนในที่สุด แท มิรา ถึงกับเสียสติ ในขณะที่ ฮัน ยูริ ถูกจับในที่สุด
ฮัน แทฮวา ได้ตัดสินใจที่จะมอบกระจกตาของเขาให้กับ ฮัน จุงซู อันเป็นที่รักเพื่อให้เธอได้กลับมามองเห็นอีกครั้งหนึ่ง แต่ปรากฏว่าหมอกลับปฏิเสธที่จะรับบริจาคดวงตาจากคนที่มีชีวิตอยู่ ฮัน แทฮวา จึงปลิดชีวิตตัวเองลงด้วยอุบัติเหตุทางรถยนต์และมอบกระจกตาของเขาให้กับเธอ จน ฮัน จุงซู สามารถกลับมามองเห็นได้อีกครั้งหนึ่ง
แต่ฟ้ากลับมิเป็นใจเพราะตอนนี้ มะเร็งได้ลามไปถึงสมองของเธอแล้วและเธอกำลังจะจบชีวิตลงในไม่ช้า ชา ซองจู มิอาจยอมรับการพลัดพรากจากไปของ ฮัน จุงซู อีกครั้งหนึ่งได้ เขารู้สึกเสียใจอย่างมาก สิ่งสุดท้ายที่เขาสามารถทำให้เธอได้คือการเดินเคียงคู่ส่งเธอขึ้นสวรรค์และหวังว่าจะได้พบกันอีกครั้งหนึ่งในชาติหน้า...
ตัวละคร
ฮัน แทฮวา รักและหวงแหน ฮัน จุงซู มากๆ เขาทำทุกอย่างได้เพื่อเธอคนเดียว หลังจากที่ ฮัน ยูริ ขับรถชน ฮัน จุงซู เขาได้พา ฮัน จุงซู มาคอยดูแลรักษาและใช้ชีวิตอยู่กับเธอ ฮัน แทฮวา มีอาชีพเป็นนักวาดภาพ เขาได้รับมอบหมายจาก ชา ซองจู มาวาดภาพ Stairway to Heaven เขารัก ฮัน จุงซู มากและไม่อยากให้เธอต้องพลัดพรากไปจากเขา เขาคอยดูแลเธอเป็นอย่างดีและสนิทกับเธอมาก หลังจากที่ ฮัน จุงซู กลับมาจำได้อีกครั้งหนึ่ง เขารู้สึกเสียใจที่จะต้องห่างจากเธอแต่ก็ยังคงรักเธออยู่คนเดียว เขาถึงกับยอมสละชีวิตให้กับเธอเพื่อรักษาชีวิตของเธอ
อำเภอเมืองบึงกาฬ
เมืองบึงกาฬ เป็นอำเภอซึ่งเป็นที่ตั้งของศูนย์กลางการบริหารราชการของจังหวัดบึงกาฬ มีสถานที่ท่องเที่ยวหลายแห่ง มีน้ำตก มีภูเขา เป็นอำเภอที่มีเขตพื้นที่ติดกับแม่น้ำโขง และอีกฝั่งตรงข้ามแม่น้ำโขงจะเป็นประเทศเพื่อนบ้าน (ลาว) มีการคมนาคมสะดวก
ประวัติ
ในอดีตอำเภอเมืองบึงกาฬ มีชื่อเดิมว่าบ้านบึงกาญจน์ มีฐานะเป็นตำบลขึ้นกับอำเภอไชยบุรีจังหวัดนครพนม ต่อมาได้มีการย้ายที่ว่าการอำเภอไชยบุรีมาตั้งที่บ้านบึงกาฬ คงชื่ออำเภอไชยบุรีตาม ขึ้นกับจังหวัดนครพนม จนกระทั่งปี พ.ศ. 2460 ได้ถูกโอนย้ายให้ขึ้นต่อจังหวัดหนองคาย และถูกเปลี่ยนชื่อใหม่เป็น บึงกาฬ ในปี พ.ศ. 2482
ต่อมา ในปี พ.ศ. 2537 ได้มีการร้องขอให้จัดตั้งเป็นจังหวัดบึงกาฬ ตามข้อเสนอของนายสุเมธ พรมพันห่าว สมาชิกสภาผู้แทนราษฎร พรรคเสรีธรรม จังหวัดหนองคาย โดยแยกพื้นที่อำเภอบึงกาฬ อำเภอปากคาด อำเภอโซ่พิสัย อำเภอพรเจริญ อำเภอเซกา อำเภอบึงโขงหลง อำเภอศรีวิไล และอำเภอบุ่งคล้า ออกจากจังหวัดหนองคาย แต่กระทรวงมหาดไทย ยังไม่มีแผนที่จะยกฐานะอำเภอบึงกาฬขึ้นเป็นจังหวัด เพราะการจัดตั้งจังหวัดใหม่เป็นการเพิ่มภาระด้านงบประมาณ อีกทั้งยังเป็นการเพิ่มกำลังคนภาครัฐซึ่งขัดมติคณะรัฐมนตรี
จนกระทั่ง เมื่อวันที่ 7 พฤษภาคม พ.ศ. 2553 ในการประชุมสภาผู้แทนราษฎร นายเทวฤทธิ์ นิกรเทศ ส.ส.สัดส่วน พรรคกิจสังคมได้ตั้งกระทู้ถามสดต่อนายกรัฐมนตรี  เรื่องการจัดตั้งจังหวัดบึงกาฬ และทางกระทรวงมหาดไทยเห็นด้วย กำลังอยู่ในกระบวนการนำเข้าเสนอต่อที่ประชุม ครม. เพื่อพิจารณาให้ความเห็นชอบ ก่อนส่งเรื่องเข้ามาสู่สภาผู้แทนราษฎร เพื่อเสนอเป็นกฎหมายพ.ร.บ.จัดตั้งจังหวัดบึงกาฬ และในวันที่ 3 สิงหาคม ปีเดียวกัน คณะรัฐมนตรีมีมติเห็นชอบการจัดตั้งจังหวัดบึงกาฬ
เมื่อมีการจัดตั้งจังหวัดบึงกาฬขึ้นตามพระราชบัญญัติตั้งจังหวัดบึงกาฬ พ.ศ. 2554 อำเภอบึงกาฬจึงได้เปลี่ยนชื่อเป็น "อำเภอเมืองบึงกาฬ" โดยเป็นอำเภอหนึ่งของจังหวัดบึงกาฬ ตามความในมาตรา 3 และ 4 แห่งพระราชบัญญัติดังกล่าว อันมีผลใช้บังคับตั้งแต่วันที่ 23 มีนาคม พ.ศ. 2554 เป็นต้นไป
ที่ตั้งและอาณาเขต
อำเภอเมืองบึงกาฬมีอาณาเขตติดต่อกับเขตการปกครองข้างเคียงดังนี้
การปกครองส่วนภูมิภาค
อำเภอเมืองบึงกาฬแบ่งเขตการปกครองย่อยออกเป็น 12 ตำบล 131 หมู่บ้าน ได้แก่
การปกครองส่วนท้องถิ่น
ท้องที่อำเภอเมืองบึงกาฬประกอบด้วยองค์กรปกครองส่วนท้องถิ่นจำนวน 11 แห่ง ได้แก่
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
'''การเลือกตั้งสมาชิกสภาผู้แทนราษฎรจังหวัดชุมพร พ.ศ. 2548''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดชุมพร
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองชุมพร (ยกเว้นตำบลวังใหม่ ตำบลบ้านนา ตำบลหาดพันไกร ตำบลบางลึก ตำบลนาชะอัง ตำบลขุนกระทิง และตำบลถ้ำสิงห์) และอำเภอสวี (ยกเว้นตำบลนาสักและตำบลเขาค่าย)
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอเมืองชุมพร (เฉพาะตำบลวังใหม่ ตำบลบ้านนา ตำบลหาดพันไกร ตำบลบางลึก ตำบลนาชะอัง ตำบลขุนกระทิง และตำบลถ้ำสิงห์) อำเภอท่าแซะ และอำเภอปะทิว
เขตเลือกตั้งที่ 3
เขตการเลือกตั้งที่ 3 ประกอบด้วยอำเภอหลังสวน อำเภอละแม อำเภอพะโต๊ะ อำเภอทุ่งตะโก และอำเภอสวี (เฉพาะตำบลนาสักและตำบลเขาค่าย)
แฮมจินหฺวา
แฮมจินหฺวา หรือ จินหฺวาหัวถุ่ย เป็นแฮมแบบบ่มแห้งของประเทศจีน ตั้งชื่อตามแหล่งผลิตได้แก่นครจินหฺวาทางตอนกลางของมณฑลเจ้อเจียง ภาคตะวันออกของประเทศจีน แฮมชนิดนี้นิยมใช้ในอาหารจีนประเภทตุ๋น สตู หรือน้ำซุปเพื่อเพิ่มรสชาติ แฮมจินหฺวาได้รับรางวัลที่หนึ่งจากงานนิทรรศการนานาชาติปานามา–แปซิฟิก ค.ศ. 1915 และเป็นแฮมที่ได้รับความนิยมในประเทศจีน
การผลิต
กระบวนการผลิตแฮมจินหฺวาแบบดั้งเดิมจะใช้ขาหลังของหมูพันธุ์เหลี่ยงโถวอู (兩頭烏 แปลเป็นไทยว่า "หัวท้ายดำ") ซึ่งเป็นหมูพันธุ์ท้องถิ่น มีขนสีดำบริเวณหัวและบั้นท้ายในขณะที่ช่วงลำตัวจะเป็นสีขาว หมูพันธุ์นี้นิยมใช้เนื่องจากโตเร็ว เนื้อคุณภาพดี และผิวหนังบาง กระบวนการผลิตแฮมนี้จะเริ่มต้นในสภาพอากาศหนาว เมื่ออุณหภูมิลดลงต่ำกว่า 10 C และใช้เวลาประมาณแปดถึงสิบเดือนเริ่มตั้งแต่ฤดูหนาวและสิ้นสุดในฤดูใบไม้ร่วงปีถัดไป
กระบวนการผลิตแฮมจินหฺวาแบ่งออกเป็นหกขั้นตอน ได้แก่
ในปัจจุบันได้มีการปรับปรุงกระบวนการผลิตเช่นอุณหภูมิและความชื้นเพื่อลดระยะเวลาที่ใช้ผลิตแฮมเหลือ 1–2 เดือน
ในวัฒนธรรมจีน
แฮมจินหฺวาสามารถสืบย้อนไปได้ถึงสมัยราชวงศ์ถัง และบางรายงานกล่าวว่ามาร์โก โปโลได้นำเทคนิคการผลิตแฮมจินหฺวาไปเผยแพร่ในทวีปยุโรป ชื่น "จินหฺวา" ได้รับพระราชทานมาจากจักรพรรดิพระองค์แรกแห่งราชวงศ์ซ่งใต้ แฮมจินหฺวาได้รับความนิยมในอาหารจีน และนิยมรับประทานแบบเย็นหรือนำไปใช้เป็นส่วนผสมในน้ำซุปเพื่อให้รสชาติอูมามิ แฮมจินหฺวาเป็นส่วนประกอบสำคัญในพระกระโดดกำแพง และถูกอ้างถึงในวรรณกรรมจีนหลายเรื่องรวมถึง ความฝันในหอแดง วรรณกรรมชิ้นเอกในสมัยราชวงศ์ชิง
แฮมที่ดีควรมีคุณลักษณะที่สำคัญได้แก่ผิวนอกเรียบสีเหลืองและเป็นเงา รูปร่างเหมือนกับใบไผ่ ข้อต่อและกีบเท้าเล็ก กระดูกบางและเรียว มีชั้นไขมันล้อมรอบเนื้อแดง มีกลิ่นหอมเข้มข้นแต่ไม่ฉุน เนื้อสัมผัสละเอียดและมีไขมันแทรกในเนื้อ รสชาติเข้มข้น (เค็ม หวาน และอูมามิ) ผิวนอกของแฮมนี้อาจจะมีราหลงเหลืออยู่บ้าง แต่ถือเป็นเรื่องปกติ
การวิเคราะห์กลิ่นและรส
รสชาติเด่นของแฮมจินหฺวามาจากกรดอะมิโนอิสระและนิวคลีโอไทด์ที่มีอยู่มากในแฮม โดยเฉพาะกรดกลูตามิกและกรด 5'-อิโนซินิก แม้ว่าปริมาณกรดอะมิโนโดยรวมจะไม่แตกต่างจากในแฮมที่ไม่ผ่านการบ่ม แต่อัตราส่วนกรดอะมิโนอิสระที่สูงทำให้รสชาติอูมามิเด่นชัดขึ้น นอกจากนี้รสชาติของแฮมจินหฺวาบางส่วนยังมาจากการหมักดองจากราและยีสต์อีกด้วย
กลิ่นของแฮมจินหฺวาจะคล้ายกับแฮมฆามอนอิเบริโกในแถบคาบสมุทรไอบีเรียแต่จะแตกต่างจากแฮมปรอชชุตโตจากประเทศอิตาลีเนื่องจากทั้งแฮมจินหฺวาและฆามอนอิเบริโกผ่านการบ่มนานกว่าในพื้นที่เปิด สารประกอบหลักที่ให้กลิ่นได้แก่สารประกอบกลุ่มแอลดีไฮด์ สารประกอบกำมะถันเช่นมีเทนไทออลและไดเมทิลไดซัลไฟด์ และแอลคีนโซ่กิ่งซึ่งมาจากกระบวนการย่อยสลายและจัดเรียงตัวใหม่ของกรดอะมิโนและกรดไขมันจากปฏิกิริยาออกซิเดชันและการหมักดอง
สเตอร์ลิง เค. บราวน์
สเตอร์ลิง เคลบี บราวน์ (Sterling Kelby Brown; เกิด 5 เมษายน พ.ศ. 2519) เป็นนักแสดงชาวอเมริกัน
เขายังพากย์เสียงตัวละครใน The Angry Birds Movie 2 และ Frozen II (ทั้งสองเรื่องในปี ค.ศ. 2019)
บราวน์ถูกรวมอยู่ใน 100 บุคคลที่มีอิทธิพลมากที่สุดของนิตยสาร Time ประจำปี ค.ศ. 2018
หมู่บ้านทุ่งวาวดาวเรือง
ประวัติศาสตร์
หมู่บ้านทุ่งวาวดาวเรือง ก่อตั้งในปี พ.ศ. 2465 เกิดจากการรวมตัวกันของชาวบ้านกลุ่มเล็ก ๆ ในหมู่บ้านใกล้เคียง และคาราวานพ่อค้าเร่บางส่วน โดยประชากรในช่วงนั้น จะมีทั้งชาวไทย และชาวไทยเชื้อสายลาว รวมถึงชนกลุ่มน้อยอีกจำนวนหนึ่ง หมู่บ้านทุ่งวัดดาวเรือง ตั้งอยู่ใน ตำบลตาก้อง ของจังหวัดนครปฐม
ตำนานเมือง
หมู่บ้านแห่งนี้ มีเรื่องเล่าที่กล่าวต่อ ๆ กันมาถึงต้นกำเนิดของหมู่บ้าน มากจากการที่ชาวบ้านกลุ่มแรกค้นพบที่แห่งนี้จากการพบทุ่งดอกดาวเรืองสีเหลืองมาจากไกล ๆ  เมื่อมาถึง ก็พบกับคนต่างหมู่บ้านที่ตามมาเพราะทุ่งดอกดาวเรืองเหมือนกัน เห็นพ้องกันว่าเหมาะสำหรับการเพาะปลูก การเกษตร จึงได้พากันอพยพมาก่อตั้งหมู่บ้านแห่งนี้ และตั้งชื่อหมู่บ้านว่า “หมู่บ้านทุ่งเหลืองดาวเรือง” ก่อนที่จะเพี้ยนมาเป็น “ทุ่งวาวดาวเรือง” ในปัจจุบัน นั่นเอง
ภูมิประเทศ
หมู่บ้านทุ่งวาวดาวเรือง เป็นหมู่บ้านหนึ่งในจังหวัดนครปฐม ตำบลทาก้อง อำเภอเมือ ชาวบ้านส่วนใหญ่นับถือศาสนาพุทธ มีวัดประจำหมู่บ้าน 1 วัด และโรงเรียนระดับพื้นฐานอีก 1 แห่ง เส้นทางคมนาคมหลักคือถนนสายเอเชีย ด้านเศรษฐกิจ ชาวบ้านส่วนใหญ่ประกอบอาชีพเกษตรกรรม และธุรกิจส่วนตัว (SMEs)
ที่ตั้งและอาณาเขต
อำเภอเมืองนครปฐมตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง เรียงตามเข็มนาฬิกา ดังนี้ หมู่บ้านทุ่งวาวดาวเรือง มีพื้นที่ทั้งหมด 0.6512 ตร.กม
สถานที่ท่องเที่ยว
หมู่บ้านทุ่งวาวดาวเรือง มีแห่งท่องเที่ยวสำคัญคือทุ่งดอกดาวเรืองขนาดใหญ่ เป็นเหมือนสัญลักษณ์ของหมู่บ้าน ในทุก ๆ ปีนั้น หมู่บ้านจะจัดงานฉลองดอกดาวเรือง เพื่อให้ชาวบ้านพักผ่อนคลายความเหนื่อยล้าจากการงานต่าง ๆ โดยเริ่มธรรมเนียมนี้มาตั้งแต่ปี พ.ศ. 2464 และด้วยความที่วันที่จัดงานนี้ ตรงกับวันที่ 13 เมษายน ซึ่งเป็นช่วงเทศกาลสงกรานต์ จึงถือโอกาสเป็นวันพบปะผู้คนในครอบครัวไปในตัว และไม่ค่อยได้ถูกพูดถึงสักเท่าไหร่ บางทีก็จะถูกนับรวมเป็นเทศกาลสงกรานต์ไปเลยในตัว
ปี2560
หมู่บ้านทุ่งวาวดาวเรืองได้ขึ้นเป็นอันดับ 1 ของชุมชนที่มีความสุขที่สุดในประเทศ รองจากโดยวัดจากค่า GNH หรือ Gross National Happiness ดัชนีชี้วัดค่าความสุขโดยรวมของคนในพื้นที่ใด ๆ (ค่า GNH หรือ Gross National Happiness ป็นการมองการพัฒนาประเทศที่ไม่ได้เน้นตัวเลขในการเติบโตทางเศรษฐกิจ (Gross Domestic Product, GDP)  แต่เน้นมุมมองเรื่อง ความสุข ที่แท้จริงของสังคมเป็นหลัก เป็นแนวคิดที่ได้ได้รับความสนใจจากนักวิชาการและนักกิจกรรมทางสังคมในหลายๆ เนื่องจากเล็งเห็นว่าการพัฒนาทางเศรษฐกิจที่มี GDP (ผลิตภัณฑ์มวลรวมภายในประเทศ) เป็นเกณฑ์นั้นมักนำมาซึ่งผลกระทบในทางลบมากขึ้นทุกที)
อาชีพประชากร
การประกอบอาชีพของชาวบ้านในหมู่บ้านนี้ ส่วนมาจะเป็นอาชีพเพาะปลูก โดยมีต้นแบบมาจากการเกษตรทฤษฎีใหม่ เช่น มันสัมปะหลัง, อ้อย, ข้าว และผักต่าง ๆ ในบางส่วนจะยึดอาชีพเพาะเลี้ยงสัตว์ เช่น ไก่, เป็ดและสุกร ยกเว้นสัตว์น้ำ เช่น ปลาและกุ้ง เนื่องจากแหล่งน้ำมีจำกัด แต่หลังจากการปรับปรุงระบบชลประทานใหม่ ทำให้เริ่มมีการเพาะเลี้ยงสัตว์น้ำในแหล่งน้ำธรรมชาติมากขึ้น นอกเหนือจากนี้ จะประกอบอาชีพรับจ้างทั่วไปภายในหมู่บ้าน กับหมู่บ้านใกล้เคียง นอกเหนือจากการทำงานดังที่กล่าวมาแล้ว ชาวบ้านจะรวมตัวกันผลิตสินค้าจากของที่มีในท้องถิ่น ส่งขายตามแหล่งท่องเที่ยวของจังหวัด และทั่วโลกอีกด้วย
สาธารณสุข
ปัจจุบันในหมู่บ้านทุ่งวาวดาวเรือง มีสถานให้บริการสาธารณสุขขั้นมูลฐานจำนวน 1 แห่ง คือ สถานีอนามัยประจำตำบล  เป็นสถานีอนามัยขนาดเล็ก ที่ให้บริการทางสาธารณสุขมูลฐานด้านการรักษาพยาบาล งานควบคุมป้องกันโรค งานส่งเสริมสุขภาพ ที่เกี่ยวข้องกับประชาชนในเขต
เศรษฐกิจ
หมู่บ้านทุ่งวาวดาวเรือง ประชากรในหมู่บ้านจะประกอบอาชีพที่หลากหลาย และเนื่องจากสภาพพื้นที่โดยส่วนใหญ่ของหมู่บ้านเป็นที่ราบ เหมาะแก่การทำการเกษตร ประชากรส่วนใหญ่ของหมู่บ้านจึงนิยมประกอบอาชีพเกษตรกรรม ซึ่งมีจำนวนมากกว่าครึ่งของประชากรในหมู่บ้าน
หมู่บ้านทุ่งวาวดาวเรือง ยังมีการจัดตั้งวิสาหกิจชุมชนกลุ่มแม่บ้านเกษตรกรเพื่อเป็นการรวมตัวของคนในชุมชนจัดทำผลิตภัณฑ์เพื่อสร้างรายได้เสริมอีกด้วย
ธงรวมเกาหลี
ธงรวมเกาหลีเป็นธงที่คิดขึ้นเพื่อใช้เป็นตัวแทนของทั้งประเทศเกาหลีเหนือและเกาหลีใต้ในการแข่งขันกีฬาระดับนานาชาติ เริ่มใช้ครั้งแรกเมื่อปี ค.ศ. 1991 โดยทั้งสองประเทศได้รวมทีมกีฬาของตนเข้าเป็นทีมเดียวในการเข้าร่วมการแข่งขันเทเบิลเทนนิสชิงแชมป์โลกครั้งที่ 41 ที่เมืองชิบะ ประเทศญี่ปุ่น และการแข่งขันฟุตบอลเยาวชนชิงแชมป์โลกครั้งที่ 6 ที่กรุงลิสบอน ประเทศโปรตุเกส
ประเทศเกาหลีเหนือและเกาหลีใต้ได้ร่วมเดินสวนสนามภายใต้ธงรวมเกาหลีในพิธีเปิดการแข่งขันกีฬาโอลิมปิกฤดูร้อน 2000 ที่เมืองซิดนีย์ ประเทศออสเตรเลีย, โอลิมปิกฤดูร้อน 2004 ที่กรุงเอเธนส์ ประเทศกรีซ, โอลิมปิกฤดูหนาว 2006 ที่เมืองโตริโน ประเทศอิตาลี และในการแข่งขันกีฬาเอเชียนเกมส์ 2006 ที่กรุงโดฮา ประเทศกาตาร์ อย่างไรก็ตาม ในการแข่งขันกีฬารายการดังกล่าว ทั้งสองประเทศจะแยกกันแข่งขันกีฬาในนามของชาติตนเอง ในโอลิมปิกฤดูร้อน 2008 ที่กรุงปักกิ่ง สาธารณรัฐประชาชนจีน คณะกรรมการจัดการแข่งขันกีฬาโอลิมปิกในครั้งนั้นได้วินิจฉัยว่าทั้งสองประเทศต้องเข้าร่วมแข่งขันแยกกันตามประเทศของตน ทำให้ในการแข่งขันโอลิมปิกฤดูร้อนครั้งนี้ไม่มีการใช้ธงรวมเกาหลี ธงรวมเกาหลีจะนำกลับมาใช้อีกครั้งในโอลิมปิกฤดูหนาว 2018 และ เอเชียนเกมส์ 2018.
พ.ศ. 665
พุทธศักราช 665 ใกล้เคียงกับ
ธงรวมเกาหลี
ธงนี้ถือเป็นสัญลักษณ์ร่วมของทั้งเกาหลีเหนือและเกาหลีใต้ พื้นธงเป็นสีขาว ที่กลางธงเป็นรูปแผนที่คาบสมุทรเกาหลีสีฟ้า โดยรูปแผนที่ดังกล่าวได้รวมถึงเกาะเชจู ซึ่งตั้งอยู่ทางตะวันตกเฉียงใต้ของประเทศเกาหลีใต้ ในปี 2006 ทั้งสองประเทศได้ตกลงกันที่จะใช้รูปแผนที่ในธงซึ่งรวมถึงเกาะด๊อกโดด้วยอีกเกาะหนึ่ง อย่างไรก็ตาม ธงนี้มิได้สถานะเป็นธงอย่างเป็นทางการของทั้งสองประเทศแต่อย่างใด
แฟนพันธุ์แท้ 2018
แฟนพันธุ์แท้ 2018 รายการโทรทัศน์ไทยประเภทเกมโชว์ควิซโชว์ ผลิตโดย เวิร์คพอยท์ เอ็นเทอร์เทนเมนท์ ออกอากาศทาง ช่องเวิร์คพอยท์ ออกอากาศทุกวันศุกร์ โดยแรกเริ่มนั้นเคยออกอากาศในเวลา 21.00 น. ปัจจุบันออกอากาศในเวลา 22.00 น. ออกอากาศเทปแรกวันศุกร์ที่ 6 กรกฎาคม พ.ศ. 2561 มี กันต์ กันตถาวร เป็นผู้ดำเนินรายการ โดยแฟนพันธุ์แท้ 2018 เทปแรกคือตอน เป๊ก ผลิตโชค อายนบุตร และเทปสุดท้ายคือตอน The Rapper ออกอากาศในวันศุกร์ที่ 28 ธันวาคม พ.ศ. 2561
3 วินาที
ผู้เข้าแข่งขันจะต้องตอบคำถามให้ได้ภายในเวลา 3 วินาที (ถ้าตอบผิดภายในเวลา 3 วินาที สามารถตอบใหม่ได้) โดยแบ่งเป็น 3 รอบ คำถาม 3 ชุดแบ่งเป็นรอบละชุดคำถามใครมีคะแนนน้อยหลังจากครบ 3 รอบตกรอบ แต่หากผู้เข้าแข่งขันตอบผิดเท่ากันหรือไม่มีผู้ตอบผิดเลยต้องตอบคำถามสำรองโดยการกดปุ่มสัญญาณไฟเพื่อหาคนเข้ารอบ Action Game ต่อไป (ยกเว้นหัวข้อ BNK48 ที่จะหาผู้เข้ารอบเพียง 2 คนจาก 5 ท่านในสาย A และ B รวม 4 คน)
Action Game
กติกาในรอบนี้ผู้เข้าแข่งขันทั้ง 4 คนต้องแย่งกันกดสัญญาณไฟเพื่อตอบคำถามของพิธีกรให้ถูกต้อง 1 ข้อ เพื่อเข้ารอบถาม-ตอบ โดยรอบนี้ต้องการผู้เข้ารอบ 2 คน ถ้าเกิดมีผู้เข้าแข่งขันกดสัญญาณไฟได้แล้วตอบผิด พิธีกรจะเฉลยคำถามข้อที่ตอบผิดแล้วเริ่มถามคำถามข้อใหม่ โดยที่ผู้เข้าแข่งขันที่ตอบผิดเมื่อแย่งกดสัญญาณไฟแล้วไม่สามารถตอบผิดได้อีก ถ้าตอบผิดอีกครั้งตกรอบทันที (ยกเว้นเกมจิ๊กซอว์, คุณสมบัติ, และเกมประเภทวีดีโอบางเกมที่เมื่อใครตอบผิด พิธีกรจะไม่ถามคำถามข้อใหม่ โดยจะต้องเล่นต่อจนกว่าจะมีผู้ตอบถูก)
ถาม-ตอบ
กติกาในรอบถาม-ตอบผู้เข้าแข่งขันทั้ง 2 จะต้องตอบคำถามจากทั้งหมด 6 คำถาม คนละ 3 ข้อ ผู้เข้าแข่งขันที่เข้ารอบมาก่อนมีสิทธิ์เล่นก่อน โดยถ้าหากในรอบนั้นผู้เข้าแข่งขันตอบถูกทั้งคู่หรือผิดทั้งคู่ต้องตอบคำถามข้อที่เหลือต่อ หากผู้เข้าแข่งขันคนใดตอบผิดและผู้เข้าแข่งขันอีกคนตอบถูก ผู้ตอบถูกจะได้เป็นสุดยอดแฟนพันธุ์แท้ในเรื่องนั้นและได้ตอบคำถามเพื่อชิงของรางวัลสุดพิเศษในรอบคำถามสุดยอดแฟนพันธุ์แท้ (ในกรณีเสมอกัน 6 ข้อ ทางรายการจะมีคำถามสำรองโดยการกดสัญญาณไฟเพื่อหาสุดยอดแฟนพันธุ์แท้ต่อไป)
คำถามสุดยอดแฟนพันธุ์แท้
สุดยอดแฟนพันธุ์แท้จะต้องตอบคำถามที่พิธีกรถามขึ้นมา หากสุดยอดแฟนพันธุ์แท้ตอบถูกจะได้รับถ้วยรางวัลสุดยอดแฟนพันธุ์แท้และของรางวัลสุดพิเศษ แต่หากตอบผิดจะได้รับเพียงถ้วยแฟนพันธุ์แท้กลับไป โดยในปีนี้ไม่มีแฟนพันธุ์แท้แห่งปีเช่นเดียวกับเมื่อปี 2000 เนื่องจากเริ่มออกอากาศในช่วงครึ่งปีหลัง
พ.ศ. 667
พุทธศักราช 667 ใกล้เคียงกับ
ตะกวดบิตาตาวา
ตะกวดบิตาตาวา (Bitatawa monitor, Northern Sierra Madre Forest monitor lizard) เป็นสัตว์เลื้อยคลานในวงศ์เหี้ย (Varanidae) ที่เพิ่งค้นพบเมื่อปี ค.ศ. 2010
มีชื่อวิทยาศาสตร์ว่า Varanus bitatawa มีรูปร่างคล้ายสัตว์ชนิดอื่นในวงศ์นี้ทั่วไป มีขนาดความยาวตั้งแต่หัวจรดหางประมาณ 2 เมตร น้ำหนักราว 10 กิโลกรัม ลำตัวมีเกล็ดสีดำเหลือบน้ำเงิน มีลายเป็นจุดสีเขียวหรือเหลืองซีด มีสีสว่างบริเวณหน้าอก ส่วนหางเป็นลายสลับสีดำและเขียว ตัวผู้มีอวัยวะเพศเป็นคู่ ซึ่งเรียกว่าถุงพีนิสคู่ ซึ่งบางครั้งจะพบในงูหรือกิ้งก่า โดยจะใช้อวัยวะเพศคู่นี้สลับกันในการยึดเกาะกับตัวเมียขณะผสมพันธุ์
เป็นสัตว์ที่เพิ่งค้นพบใหม่เมื่อกลางปี ค.ศ. 2010 โดยพบกระจายพันธุ์ในป่าดิบทางตอนเหนือของเกาะลูซอน ประเทศฟิลิปปินส์ พฤติกรรมและนิเวศวิทยายังไม่เป็นรู้แน่ชัดเนื่องจากเป็นชนิดใหม่ที่เพิ่งค้นพบ แต่เชื่อว่าใช้ชีวิตส่วนใหญ่บนต้นไม้ และอีกหนึ่งพฤติกรรมที่น่าสนใจคือ กินพืชเป็นอาหาร โดยกินผลไม้ประเภทเตยหรือปะหนัน ซึ่งเหมือนกับอีกชนิดหนึ่ง คือ ตะกวดเทา (V. olivaceus) ที่พบบนเกาะลูซอนเช่นเดียวกัน
พิงก์ฟลอยด์
พิงก์ พลอยด์ (Pink Floyd) เป็นวงดนตรีร็อก ก่อตั้งขึ้นที่กรุงลอนดอน ประเทศอังกฤษ ในปี ค.ศ. 1965 พิงก์ ฟลอยด์ ได้เป็นหนึ่งในผู้ทำดนตรีโพรเกรสซีฟร็อค และไซคีเดลิกร็อก อย่างโดดเด่นจนประสบความสำเร็จในระดับสากล ทั้งการแต่งเนื้อเพลงที่อิงเรื่องปรัชญาและแนวความคิดในสังคม การแต่งเพลงที่บรรเลงยาวกว่าเพลงทั่วไป และเทคนิคเอ็ฟเฟกต์เสียงที่สอดแทรกในดนตรี รวมไปถึงการแสดงสดที่แสดงได้อย่างยอดเยี่ยม ฟิงก์ ฟลอยด์ ได้กลายเป็นหนึ่งในวงดนตรีที่ทรงอิทธิพลและประสบความสำเร็จด้านยอดจำหน่ายมากที่สุดตลอดกาลวงหนึ่งในประวัติศาสตร์ดนตรียอดนิยม
ฟิงก์ ฟลอยด์ได้กำเนิดขึ้นเมื่อนักศึกษาคณะสถาปัตยกรรม 3 คน จากมหาวิทยาลัยเวสต์มินสเตอร์ ได้แก่ โรเจอร์ วอเทอรส์ (มือเบส), มิค เมสัน (มือกลอง) และริชาร์ท ไรท์ (มือคีย์บอร์ด) พิงก์ ฟลอยด์ ได้รวมวงกันชั่วคราว ต่อมาได้ซิด บาร์เร็ตต์ เข้ามาร่วมเป็นมือกีตาร์อีกคน จึงได้ตั้งวงฟิงก์ ฟลอยด์ ขึ้นในปี ค.ศ. 1965 พวกเขาไต่ชื่อเสียงขึ้นจากการเป็นวงดนตรีใต้ดินในกรุงลอนดอน ภายใต้การเป็นหัวหน้าวงของบาร์เร็ตต์ ทำให้อัลบั้มเปิดตัว The Piper at the Gates of Dawn ประสบผลสำเร็จด้วยการขึ้นชาร์ทอันดับ 6 ของอังกฤษ พร้อมกับซิงเกิลที่ได้ขึ้นชาร์ทถึง 2 ซิงเกิล เดวิด กิลมอร์ ได้เข้ามาร่วมวงในเดือนธันวาคม ค.ศ. 1967 และบาร์เร็ตต์ ก็ได้ออกจากวงไปในเดือนเมษายน ค.ศ. 1968 จากปัญหาทางสุขภาพจิต วอเทอรส์ได้กลายเป็นหัวหน้าวงโดยเป็นผู้แต่งเพลงหลัก ทั้งคิดคอนเซปต์เบื้องหลังอัลบั้มต่างๆ จนประสบความสำเร็จ ไม่ว่าจะเป็น เดอะดาร์กไซด์ออฟเดอะมูน (1973), วิชยูเวอร์เฮียร์ (1975), แอนิมัลส์ (1977), เดอะวอลล์ (1979) และ เดอะไฟนอลคัต (1983) และโดยเฉพาะอย่างยิ่งในอัลบั้ม เดอะดาร์กไซด์ออฟเดอะมูน ที่ได้ติดอันดับชาร์ทของบิลบอร์ด 200ต่อเนื่องยาวนานถึง 741 สัปดาห์ หรือเกือบ 14 ปี ระหว่าง ค.ศ. 1973 - 1988 ทำให้อัลบั้มนี้ได้กลายเป็นอัลบั้มที่มียอดจำหน่ายสูงที่สุดอันดับ 2 ตลอดกาลอีกด้วย
วงได้เกิดปัญหาที่ตรึงเคลียดจน ไรท์ ได้ออกจากฟิงก์ ฟลอยด์ ในปี ค.ศ. 1979 ตามมาด้วยวอเทอรส์ในปี ค.ศ. 1985 จนเหลือเพียงกิลมอร์และเมสัน ซึ่งยังคงวงต่อไป จนไรท์ ได้กลับมาร่วมเป็นครั้งๆ สมาชิกทั้ง 3 ได้ออกอัลบั้มเพิ่มเติมอีก 2 อัลบั้ม คือ อะโมเมนทารีลาฟส์ออฟรีซัน (1987) และ เดอะดิวิชันเบลล์ (1994) และได้ทำการทัวร์จนถึงปี ค.ศ. 1994 ในที่สุดวอเทอรส์ก็กลับมาร่วมวง ในปี ค.ศ. 2005 ในการแสดงสดคอนเสิร์ตไลฟ์เอท เพียงงานเดียว แต่เขาก็ไม่ได้คิดที่จะร่วมวงอีกต่อไป จนบาร์เร็ตต์ได้เสียชีวิตลงปี ค.ศ. 2006 และไรท์ในปี ค.ศ. 2008 ฟิงก์ ฟลอยด์ได้ออกสตูดิโออัลบั้มครั้งในชื่อ ดิเอนเลสส์ริเวอร์ (2014) ซึ่งอัลบั้มก็ไม่มีวอเทอรส์ร่วมบันทึกเสียง แต่ในส่วนอัลบั้มเป็นการนำดนตรีที่เคยร่วมทำไว้มาทำต่อ ซึ่งได้ทิ้งไว้ตั้งแต่ปี ค.ศ. 1993-94
ฟิงก์ ฟลอยด์ ได้รับการบรรจุเข้าสู่หอเกียรติยศร็อกแอนด์โรลของสหรัฐอเมริกาในปี ค.ศ. 1996 และหอเกียรติยศทางดนตรีประเทศอังกฤษ ในปี ค.ศ. 2005 อ้างข้อมูลจากปี ค.ศ. 2013 วงได้จำหน่ายอัลบั้มไปแล้วกว่า 250 ล้านชุด ทั่วโลก โดยกว่า 75 ล้านชุด ในสหรัฐอเมริกาเพียงที่เดียว
ประวัติ
Pink Floyd วงดนตรีวงนี้ถือกำเนิดขึ้นจากประเทศอังกฤษ ณ มหาวิทยาลัยเวสต์มินสเตอร์ สมาชิกรุ่นดั้งเดิมประกอบด้วย 4 นักศึกษาคณะศิลปกรรม Syd Barrett ซึ่งทำหน้าที่เป็นมือกีตาร์ ร้องนำ และเขียนเพลง Roger Waters ทำหน้าที่เป็นมือเบส Nick Mason ทำหน้าที่เป็นมือกลอง และ Rick Wright ทำหน้าที่มือคีย์บอร์ด
Pink Floyd เป็นวงดนตรีที่มีวิวัฒนาการทางดนตรียาวนานถึง 30 กว่าปี แนวเพลง ซึ่งพัฒนาเรื่อยๆ ทั้ง Psychidelics ,Syphonic Rock, Progressive Rock , Art Rock จงไปถึง Serious Music และผู้นำของวงในแต่ละยุคซึ่งแตกต่างกันไป
ภายหลัง Syd Barrett ได้ออกจากวงไป โดยได้ David Gilmour มาทำหน้าที่เป็นมือกีตาร์แทน
Rick Wright ได้ถูกไล่ออกจากวงในช่วง ทำอัลบั้มชุด The Wall และได้กลับเข้าวงใหม่ในช่วงอัลบั้ม A Momentary Lapse Of Reason
และภายหลังทำอัลบั้ม The Final Cut ในปี ค.ศ. 1983 Roger Waters ก็ประกาศลาออกจากวง จึงทำให้วงเหลือสมาชิกเพียงแค่ 3 คน คือ David Gilmour,Nick Mason, Rick Wright
อิทธิพลของวง
พิงก์ฟลอยด์ได้กลายเป็นหนึ่งในวงที่ประสบความสำเร็จสูงสุดและมีอิทธิพลที่สุดวงหนึ่งตลอดกาล ด้วยยอดจำหน่ายกว่า 250 ล้านชุดทั่วโลก หรือกว่า 75 ล้านชุด ในสหรัฐอเมริกาเพียงที่เดียว และกว่า 37.9 ล้านชุดที่จำหน่ายในสหรัฐอเมริกานับตั้งแต่ปี ค.ศ. 1993 เป็นต้นมา จากการจัดอันดับของ ซันเดย์ไทมส์ริชลิสต์ (Sunday Times Rich List) ในหัวข้อ ดนตรีเงินล้าน 2013 ของประเทศอังกฤษ ได้จัดอันดับวอเทอรส์ไว้ที่ 12 ด้วยเงินสดประเมินไว้ราว 150 ล้านยูโร กิลมอร์อันดับที่ 27 ด้วยจำนวนเงินราว 85 ล้านยูโร และเมสันอันดับที่ 37 ด้วยสินทรัพย์รวม 50 ล้านยูโร
ในปี ค.ศ. 2004 เอ็มเอสเอ็นบีซี ได้จัดอันดับ พิงก์ฟลอยด์ ไว้ที่ 8 บนหัวข้อ "10 อันดับวงที่ดีที่สุดตลอดกาล" นิตยสารโรลลิงสโตน ก็จัดอันดับที่ 51 บนหัวข้อ "100 ศิลปินที่ยิ่งใหญ่ที่สุดตลอดกาล"  นิตยสารคิว ก็ยกให้พิงก์ฟลอยด์เป็นวงที่ใหญ่ที่สุดตลอดกาล วีเอชวัน จัดอันดับฟิงก์ ฟลอยด์ ไว้ที่อันดับ 18 บนหัวข้อ "100 ศิลปินที่ยิ่งใหญ่ที่สุดตลอดกาล" นักวิจารณ์เพลงอย่างโคลิน ลาร์คิน ก็จัดอันดับฟิงก์ ฟลอยด์ ไว้ที่ 3 ในหัวข้อ "50 อันดับศิลปินตลอดกาล" ซึ่งอ้างอิงจากผลโหวตรวมจากหนึ่งพันอัลบั้มตลอดกาล ซึ่งฟิงก์ ฟลอยด์ ได้รับโหวตเลือกอัลบั้มไว้มากเป็นอันดับ 3
พิงก์ ฟลอยด์ ชนะรางวัลมากมาย ในปี ค.ศ. 1981 เจมส์ กูทรี วิศวะเครื่องเสียงให้กับวง ก็ได้รับรางวัลแกรมมี ในหัวข้อ "Best Engineered Non-Classical Album" จากอัลบั้มเดอะวอลล์ โรเจอร์ วอเทอรส์ ชนะรางวัลแบฟตา ในหัวข้อ "เพลงแต่งดั้งเดิมที่ดีที่สุดสำหรับภาพยนตร์" ในปี ค.ศ. 1983 สำหรับซิงเกิล "Another Brick in the Wall" จากภาพยนตร์เดอะวอลล์ ในปี ค.ศ. 1995 พิงก์ ฟลอยด์ ชนะรางวัลแกรมมี ในหัวข้อ "บรรเลงเพลงร็อกดีที่สุด" สำหรับเพลง "Marooned" ในปี ค.ศ. 2008 สมเด็จพระราชาธิบดีคาร์ลที่ 16 กุสตาฟแห่งสวีเดน ก็ได้พระราชทานรางวัลโพลาร์มิวสิก ซึ่งถือเป็นหนึ่งในรางวัลสูงสุดทางดนตรีของประเทศสวีเดน สำหรับการอุทิศด้านงานดนตรีสมัยใหม่ของพิงก์ ฟลอยด์ โดยมีวอเทอรส์และเมสันเข้ารับรางวัลพระราชทานนี้ วงได้รับการบรรจุเข้าสู่หอเกียรติยศร็อกแอนด์โรล ในปี ค.ศ. 1996 หอเกียรติยศด้านดนตรีของสหราชอารณาจักรในปี ค.ศ. 2005 และหอเกียรติยศฮิตพาเรด ปี ค.ศ. 2010
ดนตรีของพิงก์ ฟลอยด์ ได้ส่งอิทธิพลต่อศิลปินรุ่นต่อมามากมาย ทั้ง เดวิด โบอี ได้ยกให้บาร์เรตต์ เป็นผู้สร้างแรงบรรดาลใจคนสำคัญ ดิเอดจ์ แห่งยูทู นอกจากนี้ก็ยังมีวงอื่นๆ อีก เช่น ควีน ทูล เรดิโอเฮด ครัฟท์แวร์ค มาลิไลออน ดิออร์บ ควีนซไรเชอ ไนน์อินช์เนลส์ และ เดอะสแมชชิงพัมป์กินส์ พิงก์ ฟลอยด์ ยังมีอิทธิพลต่อวงการ นีโอ-โปรเกรสซีฟร็อก ซึ่งแยกตัวออกมาในทศวรรษที่ 1980 อีกด้วย
หมู่เกาะเคย์แมนในโอลิมปิกฤดูหนาว 2014
หมู่เกาะเคย์แมนในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 1 คน ใน 1 ชนิดกีฬา คือ สกีลงเขา
สถานีคูอึย
สถานีคูอึย (Guui Station) เป็นสถานีรถไฟใต้ดินโซล สาย 2 ตั้งใกล้กับสำนักงานเขตควังจิน มีชื่อเดิมคือสถานีสำนักงานเขตควังจิน
อันเดร์ อีตูร์รัสเป
อันเดร์ อีตูร์รัสเป เดร์เตอาโน (Ander Iturraspe Derteano) เกิดเมื่อวันที่ 8 มีนาคม ค.ศ. 1989 เป็นนักฟุตบอลชาวสเปน ปัจจุบันเล่นให้กับสโมสรอัตเลติกเดบิลบาโอ
มังคาลอร์
มังคาลอร์ (Mangalore) เป็นเมืองท่าทางทะเลในรัฐกรณาฏกะ ประเทศอินเดีย ตั้งอยู่ทางตะวันตกเฉียงใต้ของรัฐทางตอนใต้ของประเทศ ห่างจากเมืองเบงคลูรูเมืองหลวงของรัฐ ไปทางทิศตะวันตก 350 กม. (220 ไมล์)
โปรตุเกสได้เข้ายึดครองเมืองนี้ในคริสต์ศตวรรษที่ 16 ต่อมาใน ค.ศ. 1763 ไฮเดอร์ อาลีแห่งอาณาจักรไมซอร์ได้เข้ายึดครอง ตามมาด้วยการยึดครองของอังกฤษใน ค.ศ. 1783
แดร์บีดึลิชบัว
แดร์บีดึลิชบัว (Dérbi de Lisboa) เป็นชื่อเรียกการแข่งขันฟุตบอลระหว่างสปอร์ลิชบัวอีไบฟีกากับสปอร์ติกกลูบีดีปูร์ตูกาล ทั้งสองสโมสรตั้งอยู่ในกรุงลิสบอน ประเทศโปรตุเกส
เส้นขนานที่ 79 องศาเหนือ
เส้นขนานที่ 79 องศาเหนือ คือวงกลมละติจูดที่ 79 องศา ด้านเหนือของระนาบศูนย์สูตรโลกในพื้นที่อาร์กติก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย มหาสมุทรอาร์กติก และทวีปอเมริกาเหนือ
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 79° เหนือลากผ่านพื้นที่ดังนี้:
พ.ศ. 669
พุทธศักราช 669 ใกล้เคียงกับ
โรงพยาบาลค่ายจิรประวัติ
โรงพยาบาลค่ายจิรประวัติ เป็นโรงพยาบาลในสังกัดกระทรวงกลาโหม อัตรา 150 เตียง จัดตั้งจริง 79 เตียง ก่อตั้งขึ้นเมื่อ พ.ศ. 2445 เป็นหน่วยขึ้นตรง มณฑลทหารบกที่ 31 ตั้งอยู่ที่ เลขที่ 161 หมู่ที่ 1 ตำบลนครสวรรค์ออก อำเภอเมืองนครสวรรค์ จังหวัดนครสวรรค์ มีหน้าที่ให้การดูแลรักษาพยาบาลกำลังพล ครอบครัว และประชาชนในพื้นที่โดยรอบค่ายจิรประวัติ ผู้อำนวยการโรงพยาบาลคนปัจจุบันคือ พันเอก นายแพทย์ ปุญชทร ทิพยวงศ์
ทะเลทรายโมฮาวี
ทะเลทรายโมฮาวี (Mojave Desert) ตั้งอยู่ทางทิศตะวันตกของประเทศสหรัฐอเมริกา ทางใต้ของรัฐแคลิฟอร์เนียด้านทิศตะวันออกเฉียงเหนือของนครลอสแอนเจลิส มีเนื้อที่ประมาณ 39,000 ตารางกิโลเมตร ทะเลทรายโมฮาวีมีภูเขาล้อมรอบโดยทิศเหนือและทิศตะวันตกเป็นเทือกเขาเซียร์ราเนวาดา ทิศตะวันออกเฉียงใต้เชื่อมต่อกับทะเลทรายโคโลราโด พื้นทะเลทรายเป็นหินชั้นอุดมได้ด้วยแร่ธาตุต่างๆ มีฝนตกเพียงปีละ 115 มิลลิเมตร
พ.ศ. 670
พุทธศักราช 670 ใกล้เคียงกับ
พ.ศ. 671
พุทธศักราช 671 ใกล้เคียงกับ
สมมุติฐานทางสัญญาณสองทาง
สมมุติฐานทางสัญญาณสองทาง (Two-streams hypothesis) เป็นสมมุติฐานที่ได้การยอมรับอย่างกว้างขวาง และมีความสำคัญในการศึกษาวิจัยการประมวลผลของนิวรอนในระบบสายตา เดวิด มิลเนอร์ และเมลวิน กูดเดล ได้จำแนกลักษณะต่าง ๆ ของทางสัญญาณสองทางที่มีความนิยมที่สุดในงานวิจัยปี พ.ศ. 2535 ที่เสนอว่า มนุษย์มีระบบสายตา 2 ระบบ คือเมื่อข้อมูลทางตาออกจากสมองกลีบท้ายทอย (Occipital lobe) แล้ว ก็แยกออกเป็นสองเส้นทาง คือ
ระบบสายตา 2 ระบบ
กูดเดลและมิลเนอร์ได้รวบรวมหลักฐานทั้งทางกายวิภาค, ทางประสาทจิตวิทยา (Neuropsychology), ทางสรีรวิทยาไฟฟ้า (Electrophysiology) และทางความประพฤติเพื่อสนับสนุนแบบ (Model) ในสมมุติฐานของตน โดยแบบนั้นแสดงว่า แบบนั้นยังเสนอด้วยว่า จึงปรากฏว่า ในภาพลวงตาที่มีวัตถุขนาดเท่ากัน ระบบการรับรู้ถูกหลอกว่าวัตถุมีขนาดต่างกัน แต่การกระทำที่อาศัยตากลับไม่มีผลกระทบคือสามารถทำการคว้าจับวัตถุนั้นได้อย่างปกติ เพราะว่าวิธีการวัดระยะและแบบของกรอบอ้างอิงของระบบทั้งสองต่างกัน ระบบทางสัญญาณด้านบนจึงให้ผลเป็นการคว้าจับวัตถุที่ถูกต้อง ส่วนระบบทางสัญญาณด้านล่างให้ผลเป็นภาพลวงตา
นอร์แมนเสนอแบบอีกอย่างหนึ่งที่คล้ายกัน และพรรณนาความแตกต่างกันของสองระบบดังนี้คือ
ทางสัญญาณด้านบน
ทางสัญญาณด้านบน (Dorsal stream) มีบทบาทในการชี้นำการกระทำและในการจำแนกว่าวัตถุอยู่ที่ไหนในปริภูมิ มีชื่ออื่นอีกว่า ทางสัญญาณนี้ไปจากคอร์เทกซ์สายตาขั้นปฐม (V1) ในสมองกลีบท้ายทอย (Occipital lobe) ขึ้นไปถึงสมองกลีบข้าง (Parietal lobe) และมีการเชื่อมต่อกับทางสัญญาณด้านล่าง (ทางสัญญาณบอกว่าอะไร) ซึ่งไปจาก V1 ลงไปถึงสมองกลีบขมับ (Temporal lobe)
คุณลักษณะทั่วไป
ทางสัญญาณด้านบนมีบทบาทในการรู้จำปริภูมิ (Spatial recognition) และในการชี้นำการกระทำเช่นการเอื้อม ลักษณะหน้าที่ของทางสัญญาณนี้มี 2 อย่างคือ มีแผนที่อย่างละเอียดของลานสายตา และมีความสามารถในการตรวจพบและวิเคราะห์การเคลื่อนไหว เขตสมองในทางสัญญาณนี้ทำหน้าที่ต่าง ๆ กันเริ่มตั้งแต่การประมวลผลสายตาพื้นฐานในสมองกลีบหลังจนไปถึงการรับรู้ปริภูมิในสมองกลีบข้าง
สมองกลีบข้างด้านหลังนั้นขาดไม่ได้ในการรับรู้และการเข้าใจ
ผลที่เกิดขึ้นเมื่อเกิดความเสียหายหรือมีรอยโรค
ความเสียหายต่อสมองกลีบข้างด้านหลังก่อให้เกิดความผิดปกติเกี่ยวกับการรับรู้ปริภูมิรวมทั้ง
ทางสัญญาณด้านล่าง
ทางสัญญาณด้านล่าง (Ventral stream) เกี่ยวข้องกับการรู้จำอารมณ์ (Object recognition) และการเป็นตัวแทนรูปร่าง (Form representation) มีการเชื่อมต่อกับ
ทางสัญญาณด้านล่างได้รับสัญญาณเข้าจากชั้น Parvocellular ของ LGN ในทาลามัส นิวรอนใน LGN ส่งสัญญาณไปในชั้นย่อย 4Cβ, 4A, 3B และ 2/3a ของ V1 จากนั้น ผ่าน V2 และ V4 ไปยังเขตต่าง ๆ ในสมองกลีบขมับด้านล่าง คือ
เขตสายตาแต่ละเขตประกอบด้วยแผนที่ของโลกในการเห็นทั้งหมดของตนเอง คือในแต่ละเขต มีนิวรอนเมื่อรวม ๆ กันมีลานรับสัญญาณ (Receptive field) รวมกันที่รองรับสัญญาณจากลานสายตาได้ทั้งหมด ข้อมูลสายตาเข้ามาในทางสัญญาณด้านล่างผ่าน V1 และดำเนินไปสู่เขตที่เหลือตามลำดับ
เมื่อสำรวจดูนิวรอนที่อยู่ในทางสัญญาณไปตามลำดับเขตจาก V1 จนถึง AIT จะพบว่า นิวรอนจะมีลานรับสัญญาณที่ใหญ่ขึ้น มีการตอบสนองที่ช้าลง และมีการเลือกตัวกระตุ้น (Tuning) ที่ซับซ้อนยิ่งขึ้น
เขตสายตาทั้งหมดในทางสัญญาณด้านล่างนอกจากจะมีปฏิกิริยาต่อตัวกระตุ้นที่อยู่ในลานรับสัญญาณของตนแล้ว ยังได้รับอิทธิพลจากเหตุอื่นนอกเหนือจากสัญญาณจากจอสายตา (Extraretinal factors) รวมทั้ง ซึ่งชี้ให้เห็นว่า ทางสัญญาณด้านล่างไม่เพียงแต่พรรณนาถึงวัตถุต่าง ๆ ในโลกของการเห็นเท่านั้น แต่ยังมีบทบาทในการตัดสินความสำคัญของวัตถุเหล่านั้นด้วย
ข้อมูลขัดแย้งและทัศนคติปัจจุบัน
การทดลองที่ทำกันมาในทศวรรษที่แล้วนำทางให้เห็นว่า การทำงานของคอร์เทกซ์สายตานั้น ซับซ้อนกว่าแบบที่แยกหน้าที่ออกเป็นสองทาง การศึกษาหลักฐานที่สนับสนุนแบบของสมมุติฐานในปี พ.ศ. 2553 สรุปว่าแม้ว่าการแบ่งเป็นสองหน้าที่ยังปรากฏว่าใช้ได้ แต่ความเป็นอิสระจากกันและกันของทางสัญญาณทั้งสองนั้นไม่มีเหมือนดังที่กล่าวไว้
ดังนั้น ทัศนคติที่เกิดใหม่ในศาสตร์ของประสาทจิตวิทยาและประสาทสรีรวิทยาก็คือ แม้ว่าแบบทางสัญญาณสองทางจะเป็นความก้าวหน้าทางทฤษฎีที่จำเป็น เพื่อส่งเสริมการศึกษาวิจัยหน้าที่ที่ซับซ้อนและแตกต่างของทางสัญญาณทั้งสอง แต่ความเป็นไปจริง ๆ ในคอร์เทกซ์สายตาก็คือ น่าจะมีการทำงานร่วมกันอย่างสำคัญระหว่างระบบสายตาเพื่อการกระทำและระบบสายตาเพื่อการรับรู้ ดังที่ ร็อบ แม็คอินทอช และโทมัส เชงค์ ได้สรุปความคิดนี้ว่า "พวกเราไม่ควรพิจารณาแบบนี้โดยความเป็นสมมุติฐานจริง ๆ แต่พึงพิจารณาโดยความเป็นวิธีการศึกษา (Heuristics) ใช้ในการแนะแนวงานทดลองที่ควรจะทำและทฤษฎีที่ควรจะมี เพราะว่า การรู้จำทางตาและการชี้แนวการกระทำใช้ข้อมูลทางตาที่แตกต่างกัน การที่ทางสัญญาณด้านบนและทางสัญญาณด้านล่างมีกิจเฉพาะทางจึงยังเป็นสิ่งที่น่าเชื่อถือ แต่ว่า เพื่อที่จะพัฒนาความรู้ในเรื่องนี้เพิ่มขึ้นไป เราอาจจะต้องทิ้งความคิดว่าทางสัญญาณเหล่านี้ทำงานเป็นอิสระจากกันและกันโดยมาก และกลับมาศึกษารายละเอียดว่า เขตคอร์เทกซ์สายตาที่มีมากมายหลายเขตนั้นมาประสานกันเป็นเครือข่ายใหม่ ๆ เพื่อทำกิจต่าง ๆ กัน จากงานหนึ่งไปสู่อีกงานหนึ่งได้อย่างไร"
พ.ศ. 672
พุทธศักราช 672 ใกล้เคียงกับ